**Republika Hrvatska**

**Zagrebačka županija**

**Općina Bistra**

**OBRAZLOŽENJE II. IZMJENA I DOPUNA PRORAČUNA OPĆINE BISTRA**

**ZA 2022. GODINU**

**UVOD**

Sukladno odredbama Zakona o proračunu ( „Narodne novine“ br. 144/21 ) predlažu se II. Izmjene i dopune Proračuna Općine Bistra za 2022. godinu.

Proračun Općine Bistra za 2022. godinu usvojen je na 5. sjednici Općinskog vijeća održanoj 21.12.2021. godine ( „Službeni glasnik Općine Bistra“ br. 10/2021 ).

I.Izmjene i dopune Proračuna Općine Bistra za 2022. godinu usvojene su na 10. sjednici Općinskog vijeća održanoj 12.05.2022.g. ( Službeni glasnik Općine Bistra br. 5/2022 ).

Prijedlog II. Izmjena i dopuna Proračuna Općine Bistra za 2022. godinu sastavljen je temeljem odredbi Zakona o proračunu ( „Narodne novine“ br. 144/21 ), koji nalaže izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.

Izmjene i dopune proračuna donose se, kao i proračun, na trećoj razini računskog plana, uz poštivanje proračunskih klasifikacija – organizacijska, funkcijska i ekonomska klasifikacija te izvori financiranja.

Zbog žurnosti realizacije planiranih projekata i dobivanja suglasnosti za dugoročno zaduživanje, traži se donošenje II. Izmjena i dopuna Proračuna Općine Bistra za 2022.g. te stupanje na snagu dan nakon dana objave u Službenom glasniku Općine Bistra.

II. Izmjenama i dopunama Proračuna Općine Bistra za 2022. godinu predlaže se smanjenje ukupnih prihoda i primitaka, te ukupnih rashoda i izdataka u odnosu na I. Izmjene i dopune Proračuna za 2022. godinu kako slijedi:

* smanjenje ukupnih prihoda i primitaka u iznosu od 4.075.209,49 kn,
* smanjenje ukupnih rashoda i izdataka u iznosu od 4.075.209,49 kn.

1. **OPĆI DIO**

**A.** **RAČUN PRIHODA I RASHODA**

***PRIHODI***

***Prihodi poslovanja*** povećavaju se u ukupnom iznosu za 353.110,58 kn.

Skupina **61 Prihodi od poreza** povećana je za 653.110,58 kuna, a povećanje se odnosi na povećane prihode od poreza i prireza na dohodak prema realizaciji izvršenih prihoda u prvih 6 mjeseci 2022. godine koji su znatno veći od planiranih.

U **skupini 63 Pomoći od inozemstva i od subjekata unutar općeg proračuna** smanjuje se planirani iznos za 300.000,00 kn.

Prihodi podskupine 633 Pomoći proračunu iz drugih proračuna smanjuju se za 300.000,00 kn

( kapitalne pomoći od Zagrebačke županije – prema dobivenim Odlukama i potpisanim Ugovorima o dodjeli bespovratnih sredstava ).

***RASHODI***

***Rashodi poslovanja*** smanjuju se u iznosu od 4.029.295,58 kn.

U **skupini 32 Materijalni rashodi** se povećavaju u ukupnom iznosu za 45.913,91 kn.

Rashodi za usluge povećani su za 45.913,91 kn ( odnosi se na usluge stručnog i investicijskog nadzora i projektantskog nadzora koji su prije bili na kontima skupine 42 ).

U skupini **37 Naknade građanima i kućanstvima na temelju osiguranja i druge naknade** povećava se ukupni iznos za 10.000,00 kn.

Povećanje se odnosi na subvenciju nabave radnih bilježnica i ostalih materijala učenicima s prebivalištem na području Općine Bistra a koja polaze druge osnovne škole.

U **skupini 38 Ostali rashodi** smanjuju se planirani rashodi za 4.085.209,49 kn.

Rashodi podskupine 386 Kapitalne pomoći smanjuju se za 4.085.209,49 kn ( odnosi se na kapitalne pomoći Vodoopskrbi i odvodnji Zaprešić za izgradnju vodoopskrbnih priključaka i kanalizacijskih priključaka te za izgradnju kanalizacije Jablanovec, zbog nedobivanja suglasnosti od Ministarstva financija za dugoročno zaduživanje za navedene projekte i nemogućnosti financiranja iz vlastitih sredstava proračuna ).

***Rashodi za nabavu nefinancijske imovine*** smanjeni su za 45.913,91 kn.

***Rashodi za nabavu proizvedene dugotrajne imovine*** smanjeni su za 45.913,91 kn, a odnose se na smanjenje zbog promjene konta za usluge stručnog i investicijskog nadzora i projektantskog nadzora koji su prije bili na kontima skupine 32.

**B. RAČUN ZADUŽIVANJA / FINANCIRANJA**

Račun zaduživanja / financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljicu.

**Primici od financijske imovine i zaduživanja** smanjuju se za iznos od 4.428.320,07 kn i ukupno iznose 4.971.679,93 kuna.

Općina Bistra planira se dugoročno zadužiti kod Hrvatske banke za obnovu i razvitak za iznos kredita od 4.971.679,93 kuna.

Navedenim kreditom financirao bi se projekt „Rekonstrukcija dijela Podgorske ulice“ u procijenjenom iznosu od 4.100.000,00 kuna, te projekt „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“ – za pokriće dijela vlastitog udjela u troškovima provedbe projekta financiranom iz Europskih strukturnih i investicijskih fondova, u iznosu od 871.679,93 kn ( za realizaciju planiranih aktivnosti ove godine ).

Iznos se smanjio za 4.428.320,07 kn jer je prvobitno planirano zaduživanje za realizaciju projekta izgradnje vodoopskrbnih priključaka i kanalizacijskih priključaka, kao kapitalne pomoći Vodoopskrbi i odvodnji Zaprešić ( trgovačko društvo u suvlasništvu Općine Bistra ), ali nam Ministarstvo financija nije odobrilo zaduživanje za navedenu investiciju.

**C. RASPOLOŽIVA SREDSTVA IZ PRETHODNIH GODINA**

Raspoloživa sredstva iz prethodnih godina sadrže podatak o višku ili manjku sredstva iz prethodne godine za Općinu Bistra i proračunske korisnike Dječji vrtić Kapljicu i Općinsku knjižnicu Bistra.

Ukupni konsolidirani višak iznosi 2.677.234,86 kn.

1. **POSEBNI DIO**
2. ***Prihodi i primici*** u Posebnom dijelu Proračuna povećavaju se ili smanjuju na slijedeći način:

***PRIHODI OPĆINE BISTRA***

Prihodi podskupine 611 Porez i prirez na dohodak povećavaju se u ukupnom iznosu za 653.110,58 kn prema realizaciji izvršenih prihoda u prvih 6 mjeseci 2022. godine koji su veći od prvobitno planiranih.

Prihodi podskupine 633 Pomoći proračunu iz drugih proračuna smanjuju se za 300.000,00 kn, a odnose se na kapitalne pomoći od Zagrebačke županije prema potpisanim ugovorima za dodjelu bespovratnih sredstava.

Namjenski primici od zaduživanja skupine 842smanjuju se za iznos od 4.428.320,07 kn i ukupno iznose 4.971.679,93 kuna. Odnosi se na dugoročno zaduživanje kod Hrvatske banke za obnovu i razvitak za iznos kredita od 4.971.679,93 kuna za projekt „Rekonstrukcija dijela Podgorske ulice“ u procijenjenom iznosu od 4.100.000,00 kuna, te projekt „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“ – za pokriće dijela vlastitog udjela u troškovima provedbe projekta financiranom iz Europskih strukturnih i investicijskih fondova, u iznosu od 871.679,93 kn.

1. ***Rashodi i izdaci*** u Posebnom dijelu proračuna povećavaju se ili smanjuju na slijedeći način:

**RAZDJEL 003 – JEDINSTVENI UPRAVNI ODJEL**

**GLAVA 00301 – JEDINSTVENI UPRAVNI ODJEL**

**PROGRAM 1011 – OSNOVNO, SREDNJE I VISOKOŠKOLSKO OBRAZOVANJE**

**AKTIVNOST A100094 Dodatni program osnovnoškolskog obrazovanja**

Ukupno planirana sredstva povećavaju se za 10.000,00 kn na kontu 372 Ostale naknade građanima i kućanstvima u naravi, za subvenciju nabave radnih bilježnica i ostalih materijala učenicima koji polaze druge osnovne škole izvan Općine Bistra, a imaju prebivalište na području Općine Bistra.

**PROGRAM 1015 KULTURA I KULTURNA BAŠTINA**

**KAPITALNI PROJEKT K100033 Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra**

Promjena se odnosi na izvore financiranja jer će se navedeni projekt, odnosno vlastiti udio u troškovima projekta, financirati sredstvima kredita HBOR-a, te su dobivena i bespovratna sredstva od Zagrebačke županije.

**PROGRAM 1021 IZGRADNJA KOMUNALNE INFRASTRUKTURE**

**KAPITALNI PROJEKT K100124 Rekonstrukcija dijela Podgorske ulice**

Navedeni kapitalni projekt bio je u sklopu projekta Izgradnja cesta i pješačkih staza K100051, te je otvoren novi kapitalni projekt K100124 Rekonstrukcija dijela Podgorske ulice sa izvorom financiranja 8.0 Namjenski primici od zaduživanja.

**PROGRAM 1031 PROGRAM GRADNJE I ODRŽAVANJA KOMUNALNIH VODNIH GRAĐEVINA**

**KAPITALNI PROJEKT K100041 Izgradnja vodoopskrbnog sustava**

Unutar ovog kapitalnog projekta smanjeni su ukupni rashodi za 3.395.946,49 kuna zbog nedobivanja suglasnosti od Ministarstva financija za dugoročno zaduživanje za projekt izgradnje vodoopskrbnih priključaka i nemogućnosti financiranja iz vlastitih sredstava proračuna.

**KAPITALNI PROJEKT K100045 Izgradnja sustava otpadnih voda**

Unutar ovog kapitalnog projekta smanjeni su ukupni rashodi za 689.263,00 kuna zbog nedobivanja suglasnosti od Ministarstva financija za dugoročno zaduživanje za projekt izgradnje kanalizacijskih priključaka i nemogućnosti financiranja iz vlastitih sredstava proračuna.